અમૃત ગંગરનું આ ‘૨૪ x ૭ = મુંબઈ’ પુસ્તક એ રીતે અત્યંત રોમાંચક છે.અહીં જાણે ત્રણ સદી પહેલાંના માણસનોય શ્વાસ ધબકે છે. તે સ્વયં જાણે તેની મથામણને અને મુંબઈની ચાહનાને બયાન કરે છે.મુંબઈને ઓળખવાની મથામણ કરવી એટલે આખા સમુદ્રનાં જળ ડહોળવા.અમૃત ગંગર પાસે અનેક કમાલ દ્રષ્ટિનો સમન્વય છે અને તેથી મુંબઈ વિશે તેઓ એ રીતે આલેખન કરી શક્યા છે કે દેશના આ શહેરને સમજવામાં રોમાંચકતા અનુભવાશે અને વિશ્વના શહેરમાં મુંબઈની તાસીરને પામશે . આ ગ્રંથની અપૂર્વતા આપોઆપ સિદ્ધ છે.